
Nr. 943


AVIZ

asupra propunerii legislative privind declararea ca municipiu a oraşului Adjud judeţul Vrancea

Cu adresa nr. 357 din  22 decembrie 1998, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind declararea ca municipiu a oraşului Adjud judeţul Vrancea.
In urma examinării, în şedinţa din data de 25.012.1999, Comisia pentru buget, finanţe şi bănci, cu majoritate de voturi, a hotărât respingerea propunerii avându-se în vedere că Ministerul Lucrărilor Publice şi Amenajării Teritoriului a elaborat un proiect de Lege privind aprobarea Planului de Amenajare a Teritoriului Naţional – Secţiunea a – IV – a – Reţeaua de localităţi în care s-au stabilit condiţiile minimale pe care trebuie să le îndeplinească un oraş pentru a fi  declarat   municipiu.

După  aprobarea  proiectului de  Lege  propunerea va trebui reanalizată în funcţie de  această lege.

